สวัสดีค่ะ หนูมีอาการปวดศีรษ​ะข้างเดียว ปวดตาในบางครั้ง และมักจะรู้สึกคลื่นไส้ทุกครั้งที่ปวดศีรษะ​ บางครั้งก็รู้สึกหงุดหงิด ทำอะไรก็หงุดหงิดไปหมด อาการปวดศีรษะ​จะเป็น 4-5 ครั้ง/สัปดาห์ ไม่ทราบว่าจะเป็นอะไรหรือเปล่าคะ
สวัสดีครับ จากประวัติปวดศีรษะข้างเดียว ร่วมกับอาการปวดตา และ คลื่นไส้อาเจียน มีความเป็นไปได้ว่าเกิดจากอาการปวดศีรษะไมเกรน ปวดศีรษะจากความเครียด หรือ ปวดศีรษะแบบคลัสเตอร์ ซึ่งเบื้องต้น สามารถใช้ยาแก้ปวดบรรเทาอาการได้ และควรพักผ่อน โดยหลีกเลี่ยงสิ่งกระตุ้น เช่น แสงสว่าง เสียงดัง (จึงควรนอนในห้องมืดเงียบๆครับ) และดื่มน้ำมากๆครับอย่างไรก็ดี เนื่องจากอาการเป็นบ่อย คือเกือบทุกวัน จึงขอแนะนำให้พบแพทย์ดีกว่าครับ เพราะแพทย์สามารถจ่ายยาที่ใช้ทั้งบรรเทาอาการ และ ป้องกันไม่ให้อาการเป็นซ้ำได้ครับ